Diepsloot-inwoners neem reg in eie handeŉ Uitlander wat glo een van sy medelandsburgers met ŉ piksteel vermoor het, is Woensdagoggend deur Diepsloot-inwoners gevang en aangerand. Die inwoners van Diepsloot uitbreiding 4 in Gauteng het daarna die polisie in kennis gestel, het ao Daniel Mavimbela, woordvoerder van die polisie in Gauteng, gesê. Die man is met kop- en liggaamsbeserings na ŉ plaaslike hospitaal geneem waar hy onder polisietoesig aangehou word. Hy sal binnekort in die Pretoriase landdroshof verskyn. Mavimbela sê die man word verdink van ŉ moord Saterdag in Diepsloot uitbreiding 12. Tydens die aanval het hy die slagoffer glo beskuldig dat hy sy knipmes gesteel het en hy het ook glo ŉ derde man, wat wou ingryp, met ŉ mes gedreig.